Lietuvos Respublikos Vyriausybė



NUTARIMAS

**DĖL lietuvos respublikos vyriausybės 2004 m. gruodžio 6 d. nutarimo Nr. 1593 „DĖL įgaliojimų suteikimo įgyvendinant Lietuvos Respublikos elektroninių ryšių įstatymą“ PAKEITIMO**

2011 m. gruodžio 14 d. Nr. 1470

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2004 m. gruodžio 6 d. nutarimą Nr. 1593 „Dėl įgaliojimų suteikimo įgyvendinant Lietuvos Respublikos elektroninių ryšių įstatymą“ (Žin., 2004, Nr. [177-6569](https://www.e-tar.lt/portal/lt/legalAct/TAR.192604A07A7E); 2008, Nr. [130-4967](https://www.e-tar.lt/portal/lt/legalAct/TAR.4ED374F54DA8); 2009, Nr. [90-3858](https://www.e-tar.lt/portal/lt/legalAct/TAR.DFCCF34E5B3E)):

1. Išdėstyti preambulę taip:

„Vadovaudamasi Lietuvos Respublikos elektroninių ryšių įstatymo (Žin., 2004, Nr. [69-2382](https://www.e-tar.lt/portal/lt/legalAct/TAR.82D8168D3049); 2008, Nr. [87-3468](https://www.e-tar.lt/portal/lt/legalAct/TAR.5D8CAF40AF73), Nr. [137-5383](https://www.e-tar.lt/portal/lt/legalAct/TAR.168E39B9FB8E); 2011, Nr. [91-4327](https://www.e-tar.lt/portal/lt/legalAct/TAR.4E37A1598E0C)) 4 straipsnio 3 ir 4 dalimis, 5 straipsnio 2 dalimi, 9 straipsnio 5 punktu, 12 straipsnio 7 dalimi, 16 straipsnio 17 dalimi, 31 straipsnio 5 dalimi, 37 straipsnio 6, 7 ir 8 dalimis, 45 straipsnio 3 dalimi, 70 straipsnio 1 ir 2 dalimis, 77 straipsnio 3, 5, 6 ir 7 dalimis, 78 straipsnio 2 ir 3 dalimis, Lietuvos Respublikos Vyriausybė nutaria:“.

2. Išdėstyti 1.1 punktą taip:

„1.1. formuoti ir įgyvendinti elektroninių ryšių veiklos politiką;“.

3. Išbraukti 1.3 punkte po žodžio „politikos“ žodžius „ir strategijos“ ir įrašyti po žodžių „radijo ryšio“ žodį „įrenginiais“.

4. Išdėstyti 1.4 punktą taip:

„1.4. rinkti informaciją, kurios reikia elektroninių ryšių veiklos politikai formuoti ir įgyvendinti;“.

5. Papildyti 1.9 punktu:

„1.9. tvirtinti detalius reikalavimus bendro naudojimo statinio inžinerinėms sistemoms, vietiniams ir komunaliniams inžineriniams tinklams, skirtiems elektroninių ryšių tinklams įrengti;“.

6. Papildyti 1.10 punktu:

„1.10. tvirtinti elektroninių ryšių infrastruktūros įrengimo techninės veiklos pagrindinių sričių reglamentus.“

7. Įrašyti 3.3 punkte vietoj skaičiaus „3“ skaičių „4“.

8. Išdėstyti 5 punktą taip:

„5. Įgalioti Ryšių reguliavimo tarnybą nustatyti universaliųjų paslaugų nuostolių apskaičiavimo taisykles, įgyvendinti šių paslaugų nuostolių kompensavimo mechanizmą, konkrečiu atveju nustatyti nuostolių dydį.“

9. Papildyti nauju 7 punktu (buvusius 7 ir 8 punktus laikyti 8 ir 9 punktais):

„7. Įgalioti Vidaus reikalų ministeriją imtis priemonių, kad fiziniams asmenims būtų užtikrinta galimybė naudotis suderintų socialinių paslaugų numeriu 116000 teikiama paslauga.“

10. Įrašyti 8.1 punkte vietoj skaičiaus „12“ skaičių „17“.

11. Išdėstyti 8.2 punktą taip:

„8.2. Lietuvos Respublikos Vyriausybės įgaliota institucija, kuriai Ryšių reguliavimo tarnyba teikia pasiūlymus dėl elektroninių ryšių veiklos politikos, yra Susisiekimo ministerija;“.

12. Įrašyti 8.3 punkte po nuorodos į oficialaus paskelbimo šaltinį „2000, Nr. 35-972“ nuorodą į oficialaus paskelbimo šaltinį „2007, Nr. 39-1435“.

MINISTRAS PIRMININKAS ANDRIUS KUBILIUS

SUSISIEKIMO MINISTRAS ELIGIJUS MASIULIS